# El manual de &k3b;

## Introducció

Si heu utilitzat un programa de gravació com Nero sota Windows, el &k3b; us resultarà molt familiar.

Amb una interfície gràfica simple, però potent, el &k3b; ofereix diverses opcions per gravar un CD, DVD o BD (disc Blu-ray). S'han implementat diversos tipus de projectes òptics incloent (però no limitats a) d'àudio i de dades, projectes de vídeo per a DVD i VCD, així com discs multi-sessió i de mode mixt. &k3b; també té la capacitat per esborrar suports re-gravables i pot realitzar tasques més complicades, com ara codificació i descodificació audiovisual.

## Configuració prèvia

Quan executeu &k3b; per primera vegada, podeu trobar-vos que us informi que no s'han trobat controladors per a la gravadora òptica, el qual voldrà dir que no sereu capaç d'escriure a cap disc òptic. No hi ha necessitat de pànic, atès que el &k3b; obrirà la pestanya Permisos sobre la pàgina Programes del diàleg de configuració, des d'on podreu canviar els permisos. En tots els sistemes moderns els dispositius òptics pertanyen a un determinat grup d'usuaris (&pex;, cdrom). Si l'usuari actual no pertany a aquest grup, s'us oferirà afegir-lo en aquesta pestanya.

## Configurar la interfície d'usuari

En iniciar &k3b; s'us ofereixen els inicis ràpids per als tres processos més populars

- Nou projecte de dades

- Nou projecte per a CD d'àudio

- Copia el suport

El &k3b; en pot realitzar moltes més però, i és possible que algunes de les altres possibilitats us resultin tan útils com aquestes. Fes una ullada a aquesta llista per trobar les altres característiques disponibles:

Potser seria útil una guia d'inici ràpid per a una o més d'aquestes altres tasques i el &k3b; us la pot oferir. Simplement feu clic dret sobre l'aplicació a l'escriptori, i veureu un menú per afegir botons:

## Configurar les qüestions internes

La majoria dels ajustaments per omissió, simplement es poden deixar tal qual. No obstant, és recomanable que mireu la secció Arranjaments avançats. Des d'on, si cal, es poden establir diversos ajustaments importants.

- Fes servir el «burnfree» hauria d'estar establert. Aquest controla la gravació, assegurant-se que mai es posa la memòria intermèdia en nivells perillosament baixos (el qual redueix la quantitat de gravacions dolentes).

- És possible que vulgueu esborrar automàticament els discs re-gravables.

- L'opció No expulsis el suport després del procés d'escriptura té un valor incalculable si la unitat és la que no es pot tancar amb la suficient rapidesa per Verificar el que passa.

## Preparar la gravació d'un disc

En començar un nou projecte, haureu d'assegurar-vos que &k3b; ha detectat el suport òptic correcte, com un CD o DVD. En la línia d'estat a la part inferior de la pantalla s'ha de mostrar la mida del disc actual. Si no és correcta, o requeriu una mida diferent, simplement feu clic dret sobre seu i establiu la mida preferida des de la llista proveïda:

Ara escolliu la que s'ha de cremar.

A la meitat superior de la pantalla hi ha el plafó de la font. Aquest funciona com un gestor de fitxers. Podeu escollir els fitxers comuns des de volums de dades muntats o pistes d'àudio des de discs d'àudio inserits. Els noms de les pistes d'àudio es llegeixen automàticament a partir de dades CD-Text, si el vostre dispositiu de CD suporta la seva lectura, o els genera utilitzant CDDB. El format exacte és controlat per un botó en el plafó inferior. Si els noms no són correctes o, simplement, no coincideixen amb la descripció del disc, els podeu editar utilitzant el botó de la barra d'eines. Els canvis s'emmagatzemaran localment a la memòria cau i presentaran al registre «master» de FreeDB.

Si tot el registre es realitza per al mateix artista, deixeu en blanc les entrades de la pista de l'artista, ompliu el Artista de l'àlbum, deseu a CDDB i realitzeu una nova consulta.

Ara que teniu les vostres fonts a mà, simplement arrossegueu i deixeu anar els fitxers i directoris que voleu escriure al plafó gran a la dreta de la part inferior -aquest és el plafó de model-. Heus aquí un arbre dels fitxers seleccionats a l'esquerra. Hi ha d'haver alguns fitxers o directoris que no voleu cremar, aquests es poden eliminar amb facilitat del projecte simplement eliminant-los del plafó a la part inferior. Seleccioneu el fitxer a eliminar (ho podeu controlar prement la tecla &Ctrl; i fent clic per seleccionar múltiples elements) i llavors escollint Elimina des del menú contextual.

Si us cal comprimir l'àudio, creeu un nou projecte de CD d'àudio, afegiu-hi els fitxers que voleu convertir i premeu el botó Converteix les pistes. Això no afectarà el contingut del CD, si decidiu cremar-lo. D'aquesta manera sereu capaç d'utilitzar els fitxers comprimits en altres llocs. Assegureu-vos que els fitxers originals són sense pèrdues (wav o FLAC), en cas contrari el resultat no serà satisfactori.

La línia superior serà el títol del disc. En molts casos aquesta estarà bé, però si la voleu canviar a quelcom altre, simplement canvieu el nom utilitzant el menú contextual.

## Passos finals

Ara està llest per prémer el botó Grava.

Mireu com a la meva captura de pantalla no hi ha present cap disc. Un cop l'inseriu, veureu una descripció del mateix en aquesta línia.

Encara hi ha una o dues decisions a prendre. Jo recomano que s'estableixi Verifica les dades escrites, després premeu la icona Desa a la part inferior de la pantalla, assegurant-vos que es converteix en el vostre ajustament per omissió. Per a les unitats més modernes és segur deixar el mode i la velocitat a Auto. Si és possible que vulgueu gravar una altra còpia del disc en una data posterior, seleccioneu Crea la imatge, aquesta us estalviarà haver de configurar la cremada de nou. Establiu el nombre de còpies que voleu cremar, i després, quan esteu satisfet, premeu Grava.

## Gravar un CD d'àudio

### Iniciar un projecte per a CD d'àudio

&k3b; suporta una gran quantitat de formats d'àudio i els pot convertir de forma automàtica.

Algunes distribucions divideixen aquesta capacitat de &k3b; en un paquet a part, &pex;, a les distribucions Debian i Ubuntu cal instal·lar el paquet de libk3b6-extracodecs, a openSUSE el nom del paquet és k3b-codecs. A algunes distribucions (&pex;, Mandriva) no cal instal·lar cap paquet addicional.

#### Seleccionar els fitxers

Hi ha dues maneres de seleccionar els fitxers d'àudio que voleu escriure en un cd d'àudio:

Usar &k3b;

- En la meitat inferior de la finestra de &k3b; feu clic a Nou projecte per a CD d'àudio i seleccioneu els fitxers que voleu gravar.

  Alternativament navegueu pel plafó de carpetes cap a la ubicació dels fitxers d'àudio. Feu doble clic sobre un o arrossegueu i deixeu anar els seleccionats a la part inferior de la finestra de &k3b;, el qual iniciarà automàticament un Nou projecte per a CD d'àudio amb aquests fitxers.

Usar el gestor de fitxers

- Aneu a la carpeta que conté els fitxers de música al &dolphin; o al &konqueror;.

  Escolliu els fitxers a gravar i seleccioneu Accions Crea un CD d'àudio amb el &k3b; des del menú contextual.

#### Editar la informació del títol

Podeu donar els títols de les pistes o importar-los des de CDDB (un servei en línia per als noms de les pistes). Per fer-ho, feu doble clic sobre la pista (la meitat inferior de la finestra).

#### Gravar el CD

Inseriu un disc CD-R o CD-RW en blanc en la vostra gravadora de CD i feu clic a Grava. Al proper diàleg marqueu si us agraden els ajustaments preestablerts i quan feu clic a Grava. Es gravarà el CD.

## Crèdits i llicència

Copyright de la documentació veure la pàgina historial de «K3b» d'UserBase.

Traductor de la documentació: &credits.Antoni.Bella;

&underFDL;
&documentation.index;